b'\n_START_ARTICLE_\nTarhakotilot\n_START_SECTION_\nLajit Suomessa\n_START_PARAGRAPH_\nTarhakotiloita on Suomessa ainakin kuusi lajia: valkohuulitarhakotilo (Cepaea hortensis), mustahuulitarhakotilo (Cepaea nemoralis), nappikotilo (Helicigona lapicida) viinim\xc3\xa4kikotilo (Helix pomatia) ja lehtokotilo (Arianta arbustorum) sek\xc3\xa4 pelk\xc3\xa4st\xc3\xa4\xc3\xa4n kasvihuoneissa tavattu Helix aspersa. N\xc3\xa4ist\xc3\xa4 lehtokotilo on yleisin. Valkohuulitarhakotilo ja mustahuulitarhakotilo ovat nuorina hyvin samanlaisia. Lajien erottaminen toisistaan helpottuu yksil\xc3\xb6iden aikuistuessa, jolloin niiden kuoren reunaan kehittyy huuli, joka valkohuulitarhakotiloilla on valkea ja mustahuulitarhakotiloilla musta.'